подкрепа на одобрението за експлоатация на използването на приложения за електронните „пилотски чанти“ (EFB) при условие на повреда, класифицирана като незначителна или от по-ниска степен.
 (7)
 През 2014 г. ИКАО въведе в приложение 6, част II и част III, раздел III разпоредби за използването на електронни „пилотски чанти“ (EFB) в авиацията с общо предназначение. Тези разпоредби съдържат общи изисквания за използването на електронни „пилотски чанти“ (EFB), както и изискване договарящите държави да определят критерии за използването на приложения за електронни „пилотски чанти“ (EFB), използвани за безопасната експлоатация на въздухоплавателните средства. Поради това е необходимо Регламент (ЕС) No 965/2012 да се приведе в съответствие с разпоредбите на ИКАО чрез въвеждане на нови правила за нетърговските операции със сложни въздухоплавателни средства с моторна тяга и за специализираните операции със сложни въздухоплавателни средства с моторна тяга, които правила да съдържат общи изисквания за използването на електронни „пилотски чанти“ (EFB) и изисквания за използването на приложения за електронни „пилотски чанти“ (EFB) при условие на повреда, класифицирана като незначителна или от по-ниска степен. Освен това с настоящия регламент се изменя Регламент (ЕС) No 965/2012, като изискванията за преносимите електронни устройства за нетърговските операции с въздухоплавателни средства, различни от сложните въздухоплавателни средства с моторна тяга, се хармонизират с общите разпоредби на ИКАО относно оборудването на електронните „пилотски чанти“ (EFB).
 (8)
 Агенцията на Европейския съюз за авиационна безопасност подготви проект на правила за прилагане във връзка със специфичните правила за въздушните операции с планери и го представи на Комисията под формата на становище (4) в съответствие с член 75, параграф 2, букви б) и в) и член 76, параграф 1 от Регламент (ЕС) 2018/1139.
 (9)
 Агенцията на Европейския съюз за авиационна безопасност подготви проект на правила за прилагане във връзка с използването на електронни „пилотски чанти“ (EFB) и го представи на Комисията под формата на становище (5) в съответствие с член 75, параграф 2, букви б) и в) и член 76, параграф 1 от Регламент (ЕС) 2018/1139.
 (10)
 Мерките, предвидени в настоящия регламент, са в съответствие със становището на комитета, създаден по силата на член 127 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент (ЕС) No 965/2012
 Регламент (ЕС) No 965/2012 се изменя, както следва:
 1)
 Член 1 се изменя, както следва:
 а)
 параграфи 1, 2 и 3 се заменят със следното:
 „1. С настоящия регламент се определят подробни правила за въздушните операции със самолети и вертолети, включително за наземните инспекции на въздухоплавателни средства на оператори под надзор за безопасност от страна на друга държава, когато са се приземили на летища, намиращи се на територията, която подлежи на разпоредбите на Договорите.
 2. С настоящия регламент се определят също така подробни правила относно условията за издаване, поддържане, изменяне, ограничаване, временно прекратяване и отнемане на сертификати на операторите на въздухоплавателните средства, посочени в член 2, параграф 1, буква б), подточки i) и ii) от Регламент (ЕС) 2018/1139, с изключение на аеростатите и планерите, извършващи операции на търговския въздушен транспорт, относно правата и отговорностите на притежателите на сертификати, както и относно условията, при които операциите се